IN klage niht blv̊mē noh dē kle
IN klage niht blv̊mē noh dē kle·
ſi komēt ze meien aber als ê·
mir tv̊t ein and̾ ſw̾e we·
ich wil al d̾ w̾lte klagē·
mich hies ein frowe ein currit tragē·
an blôſſer hvt wil ich úch ſagē·
ein iar vn̄ ǒch an eſſen ſin·
dē einē tag min froͤwelin·
v̾bot mir waſſer vn̄ win·

Nv han ich geleiſtet ir gebot·
nv bin ich leid̾ ab̾ ir ſpot·
lant úchs erbarmē h̾re got·
dc min dú ſchone niht enwil·
vn̄ ſi mich efftet alſe vil·
dc iſt mir noh ein kindes ſpil·
d̾ nifer lobt die frowē ſin·
vn̄ ir roͤſelehtes múndelin·
ſo ſinget alle ir tvgēde ſchꝛin·

Da hant ſi gůte kleid̾ an·
ſo ſint ſi deſte bc getan·
ſo mv̊s min lieb ī vezzē gan·
d̾ mirs nv ſchiede vf lieben wan·
ſo hancte ich ir einē ſchúrliz an·
wolt ſi ſam mir in den ſchochē gan·
ir ſtat ir rot̾ mv̄t ſo wol·
ſit mich nv d̾ verderbē ſol·
wan wer er ſwerzer dāne ein kol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse